Võib olla, on siin vahel parem kõnelda vähemgi  sotsialismist, aga olla enam i s e sotsialistid. Või veelgi tähtsam teotseda ise sotsiaalselt. "Kõik teooriad on hallid", ka sotsialismi oma. Olgem skeptikud tule­vikku ennustavais üldteooriais, olgem skeptikud kõiges, mida ei tea päris kindlasti. Aga olgem fanaatikud selles, mis teame. Ja teame küllalt, kui laseme juhtida end ülalesitet kultuuritahtest ja ühiskonnaideaalist ja hoiame silmad lahti omale ümbrusele ja omile kohustusile.